དེར་བརྟེན་ཤེས་པའི་ནང་གི་འགལ་ཟླ་འཚོལ་བ་དེ་འཛིན་སྟངས་འགལ་བའི་སྟེང་ནས་འཚོལ་རྒྱུ་ཡིན་པ་རེད།འཛིན་སྟངས་འགལ་བ་གཉིས་བློ་གཅིག་གི་བརྒྱུད་ལ་སྔ་ཕྱི་བྱས་ནས་ཡོང་ཐུབ་པ་དེ་རྩ་བའི་ཤེས་པ་ལ་དེ་གཉིས་ཀ་རང་བཞིན་དུ་ཞུགས་མེད་པ་གསལ་པོ་ཞེ་དྲག་རེད།བློ་གཟུ་བོར་གནས་པ་ཟེར་ན་འདྲ།བློ་ལུང་མ་བསྟན་ལྟ་བུ་ཆགས་འདུགདེ་འདྲའི་སྒོ་ནས་གང་ལྟར་གཞི་ནས་འགོག་བདེན་ཟེར་བ་ཞིག་ཡོང་སྲིད་པ་འདུག་བསམ་པ་བློ་ལ་ཤར་རྒྱུ་ཡོད་པ་ཞིག་རེད།འགལ་ཟླའི་ཆོས་ཕྱིན་ཅི་མ་ལོག་པ་ཤེས་པའི་བློ་གོང་ནས་གོང་དུ་སྤེལ་བ་དེ་འདྲའི་སྒོ་ནས་བདེན་པ་བཞི་ཞེས་པའི་གོ་བ་ཞིག་སླེབས་ཀྱི་རེད།བདེན་པ་གཉིས་པོ་དེ་ཡག་པོ་ཞིག་ཤེས་པ་ལ་དབུ་ཚད་གཞུང་ནས་གསུངས་པའི་རིག་པའི་འགྲོ་སྟངས་ཀྱིས་ཆོས་ཉིད་གཏན་ལ་འབེབས་པ།